== Karriere ==
Han var søn af den pommerske adelsmand, [[oberstløjtnant]] i svensk tjeneste Carl Philip von Wackenitz (17. december 1697 - 3. december 1739) til Boltenhagen og [[Kisow]] og Charlotte Louise von [[Oertzen]] af huset [[Tornow]] (29. juli 1699 - 14. marts 1774). Han var født i Pommern 26. april 1726, kom 14 år gammel ind på [[Landkadetakademiet]] i [[København]], blev [[1744]] [[fændrik]], var så i hessisk krigstjeneste (i [[Brabant]], [[Skotland]] og [[Holland]]), indtil han [[1750]] blev [[Kaptajn (militær)|kaptajn]] i dansk tjeneste. [[1758]] blev han [[fløjadjudant]] hos kong [[Frederik 5.|Frederik V]] og [[major]] ved Delmenhorstske gevorbne Infanteriregiment, førte [[1761]]-[[1762|62]] en [[Grenader (soldat)|grenader]]bataljon i [[Hertugdømmet Holsten|Holsten]], forsattes til [[Prins Frederiks Regiment]], men kom [[1766]] tilbage til Delmenhorstske Regiment, blev [[1767]] [[oberstløjtnant]] og beordret med sin bataljon til [[Trondheim|Trondhjem]], [[1772]] forflyttet til Søndenfjeldske og [[1773]] til Holstenske Regiment, men samme år udnævnt til [[oberst]] og [[Krigskommissær|generalkrigskommissær]] i [[Norge]] samt 3. [[deputeret]] i det norske Generalitets- og Kommissariatskollegium. [[1774]] blev han [[kammerherre]] og [[Naturalisation|naturaliseredes]] som [[Adel i Danmark|dansk adelsmand]] [[1777]] tillige med broderen Philip Leopold von Wackenitz, der var kammerherre og generaltolddirektør i Trondhjem. [[1783]] blev han [[generalmajor]] og under [[Tyttebærkrigen|felttoget]] [[1788]] 1. medlem af Feltkommissariatet («Kommissariatskommissionen»). [[1789]] fratrådte han som generalkrigskommissær, da han blev 1. deputeret i det norske Generalitets- og Kommissariatskollegium, [[1790]] [[Dannebrogordenen|Ridder af Dannebrog]], [[1795]] [[generalløjtnant]] og 1808 [[general]]. Han døde i Christiania 16. december samme år.
Historie